Demi-Leigh Nel-Peters

Demi-Leigh Tebow, è jì i ɖò azǎn 28ɔ ayidosun xwe 1995 tɔn gbè bo sun, nyii ɖɔ Nel-Peters ɔ, nyí nyɔnu nukunɖeji ɖé ɖò Tofɔligbé Aflikato tɔn, wema wlantɔ́, mɛ e nɔ fun ahwan xá adaka xo gbɛtɔ́ lɛ wu é wɛ, bo lɛ́ nyí nyɔnu ɖɛkpɛɖɛkpɛ ɖé, bɔ è tuùn i ganji ɖó é ɖu ɖò nyɔnu nyɔ ɖɛkpɛ xwe 2011 jí. E wɛ nyi nyɔnu ɖaxo Tofɔligbe Aflikato tɔn 2017 tɔn bo nyi nyɔnu nyɔ ɖɛkpɛ Tofɔligbe Aflikato tɔn wegɔ ɔ, ɖo Margaret Gardiner gudo, e nyi nyɔnu nyɔ ɖɛkpɛ ɖaxo Tofɔligbe Aflikato tɔn 1978 tɔn.

 Yɔkpɔvu mɛtɔn kpo kplɔn yiyi tɔn kpo 
Demi-Leigh Nel-Peters ɔ, è jǐ ɖò azǎn 28ɔ ayidosun xwe 1995 tɔn gbè ɖò Sedgefield, ɖò hweyixɔ waji Cap tɔn mɛ Tofɔligbè Aflikato tɔn.Tɔ tɔn nɔ nyi Bennie Peters bɔ nɔ tɔn nɔ nyi Anne-Marie Steenkamp. É wa tɔn jɛji ɖɔ, tɔ tɔn sin vǐ nyɔnu Franje e è jì kpo nyɔnu ɖevo kpo é wɛ nyí nǔ taji e nɔ do wusyɛn kanmɛ n’î ɖò gbɛ tɔn mɛ é. Franje wa ku ɖo azan 4ɔ lidosun xwe 2019 ɖo xwe tɔn 13ɔ mɛ.

Nel-Peters yí kúnnuɖewema tɔn ɖò kplɔnyiji’alavɔ North-West tɔn ɖò xwejisun xwe 2017, azǎn yɔywɛ ɖé jɛ nukɔn nú hwenu e é na ɖu ɖò nyɔnu nyɔ ɖɛkpɛ sin agbahwlɛnhwlɛn Tofɔligbe Aflikato tɔn ɔ tɔn ɖo xwe 2017 tɔn jí é. É nɔ dó glɛnsingbe tawun kpódó Afrikagbè ɖe lɛ kpan ganji.

Nel-Peters lɛ ɖu ɖo ɖò nyɔnu nyɔ ɖɛkpɛ sin agbahwlɛnhwlɛn ‘Varsity Cup’ xwe 2015 tɔn ji, bo nyi mɛ ɖokpo ɖo mɛ atɔɔn nukɔntɔn lɛ mɛ ɖò nyɔnu nyɔ ɖɛkpɛ sin agbahwlɛnhwlɛn ‘Teen SA’ tɔn mɛ ɖo xwe 2010 mɛ.

 Nusisɔ 

 Nyɔnu nyɔ ɖɛkpɛ Tofɔligbé Aflikato tɔn 2017 tɔn 
Nel-Peters wɛ sɔ Hweyixɔwaji-Cap tɔn sin afɔ ɖoté ɖò nyɔnu nyɔ ɖɛkpɛ sin agbahwlɛnhwlɛn Tofɔligbé Afrikato tɔn xwe 2017 tɔn ɖò azǎn 26ɔ xwejisun xwe 2017 tɔn gbè, bo ka ɖo ɖu ɖejí. Ðó é nyí nyɔnu nyɔ ɖɛkpɛ Tofɔligbé Aflikato tɔn wutu ɔ, é jɛxa bo na sɔ to ɔ sin afɔ ɖote ɖò ɖò nyɔnu nyɔ ɖɛkpɛ sin agbahwlɛnhwlɛngbɛ ɔ tɔn 2017 kpo ɖò nyɔnu nyɔ ɖɛkpɛ sin agbahwlɛnhwlɛn Univers xwe 2017 kpo mɛ, loɔ̌, ɖó azǎn we lɛ kple wutu ɔ, è gbɔ sɛɛ do nyɔnu nyɔ ɖɛkpɛ sin agbahwlɛnhwlɛn  jí è na bló nǔwiwa wè lɛ ɖè é sɔgbe wutu ɔ, Miss Universe kɛɖɛ wɛ è sɛ́ ɛ dó, bɔ è bló ɖò Las Vegas, Nevada.

 Nyɔnu nyɔ ɖɛkpɛ sin agbahwlɛnhwlɛn 'Univers' xwe 2017 tɔn 
Ðò ta su nu agbahwlɛnhwlɛn ɔ hwenu ɔ, Steve Harvey kanbyɔ Nel-Peters ɖɔ, "Jijɔ tɛ ji a ka nɔ gó ɖe tawun, bɔ nɛ̌ a ka lin na zán ɖò azɔ̌ towe mɛ ɖi nyɔnu nyɔ ɖɛkpɛ sin agbahwlɛnhwlɛn Univers tɔn mɛ gbɔn?" É yí gbè ɖɔ:

Ðó a nyí nyɔnu nyɔ ɖɛkpɛ wutu ɔ, a ɖó na ɖó nǔɖiɖi nú hwiɖée. Miss Universe ɔ, nyɔnu ɖe ​​wɛ bo ɖu ɖo xɛsi gege ji, bɔ, ɖo enɛ ɔ wutu ɔ, e sixu d’alɔ nyɔnu ɖevo lɛ bɔ ye na ɖu ɖo yetɔn lɛ ji. É nyí nyɔnu ɖé bo nɔ byɔ nǔ zɛ xwé wu gbeɖé ǎ, bɔ un lin ɖɔ mɛ e un nyí é nɛ pɛ́ɛ́.

Hwenu e è kan nǔ byɔ ɛ ɖɔ etɛ é ka lin ɖɔ é wɛ nyí nǔ taji hugǎn e kúnkplá nyɔnu lɛ ɖò azɔ̌mɛ é ɔ, é ɖɔ:

Ðò fí ɖé lɛ ɔ, è nɔ sú akwɛ e sunnu lɛ nɔ mɔ ɖò azɔ̌ ɖokpo ɔ kpo ganxixo ɖokpo ɔ lɛ kpo mɛ é sín 75% (e sɔ ɖo kanweko ji ɔ kanɖe gban atɔɔn) nyɔnu lɛ tɔn, bɔ un lin ɖɔ é kún sɔgbe ó. Un lin ɖɔ mi ɖo na nà akwɛ ɖokpo ɔ nyɔnu lɛ bi ɖo gbɛ ɔ mɛ nu azɔ ɖokpo ɔ. 

É ɖu ɖò agbahwlɛnhwlɛn ɔ jí bɔ Iris Mittenaere e ɖò tɛn enɛ ɔ mɛ ɖ’ayi ɔ wɛ é sɔ́ ɖuɖejigbakún nyɔnu nyɔ ɖɛkpɛ tɔn 2017 tɔn. Nel-Peters wɛ nyí mɛ wegɔ e ɖò ɖuɖeji mɔhun ɖo Tofɔligbé Aflika tɔn é; Margaret Gardiner ka ɖu ɖò xwè 1978.

Nel-Peters ɖɔ ɖò xóɖiɖɔ ɖé hwenu ɖò nyɔnu nyɔ ɖɛkpɛ domɛ ɖɔ emi jló na zán azɔ̌kplɔnmɛ e emi nɔ kplɔ́n mɛ dó hwlɛn emiɖée gán bo na do d’alɔ nyɔnu gègě lee é nyɔ́ bló gbɔn é. Enɛ jɛ sun ɖokpo gudo e e ze ɖuɖejigbakún nyɔnu nyɔ ɖɛkpɛ tɔn Tofɔligbe Aflikato tɔn gudo e, hwenu e e hwlɛnkan xɛ ɛ ɖo mɔto mɛ ɖo Hyde Park e. É sɔ́ mɔ̌to tɔn sín cavi lɛ jó, amɔ̌, ajotɔ́ axansuxo adakawatɔ lɛ hɛnkan xɛ ɛ gannugánnú ɖo mɔ̌to tɔn mɛ e. É donu vɛgo mɛ nú yě mɛ ɖokpó, bó kpéwú bó hɔn bó yi ba alɔdó.

Ðó Nel-Peters nyí nyɔnu nyɔ ɖɛkpɛ ‘Univers’ wutu ɔ, é yì Filipíinu to mɛ azɔn sè, Indonésie to mɛ azɔn wè, Thailande to mɛ azɔn wè, Flanseto mɛ, Mexique to mɛ azɔn wè, Equateur to mɛ, Indeto mɛ, Libanto mɛ, Egypte to mɛ, Malaisie to mɛ, toxo  Amelika tɔn gègě mɛ, kpo tò tɔn Tofɔligbe Aflikato tɔn kpo.

Nel-Peters fó acɛkpikpa tɔn ɖò azǎn 17ɔ woosun xwè 2018 tɔn gbè, ɖò Bangkok, Thailandeto mɛ, tò e mɛ è bló nyɔnu nyɔ ɖɛkpɛ ‘Univers’ tɔn sín agbahwlɛnhwlɛn 67ɔ ɖè é. É wá sɔ́ Catriona Gray e gosin Filipíinuto mɛ é ɖó tɛn tɔn mɛ.

 Gbɛ̀ éɖesunɔ tɔn 
Nel-Piters nyí klisanwun. Hwenu e é ɖu Miss ‘Univers’ 2017 é ɔ, Nel-Peters jɛ tuntɔn xá Tim Tebow ji, bɔluafɔsɔxótɔ́ Amɛlika tɔn ɖé ɖ’ayǐ bo lɛ́ nyí bɔluafɔsɔxótɔ́ azɔ̌tuùntɔ́ ɖé ɖ’ayǐ nú New York Mets gbɛta ɔ e, ee nyí bɔlu xo gbɛ̌ta kpɛví ɖé é. Nel-Peters kpo Tebow kpo d’akpá ɖò azǎn 9ɔ aluusun xwè 2019 tɔn gbè ɖò gle xwédo Tebow tɔn mɛ ɖò Jacksonville toxo mɛ ɖò Floride to mɛ ɖo Amelika gbeji. Ye wlí alɔ ɖò azǎn 20ɔ aluunsun xwe 2020 tɔn gbè, ɖò Franschhoek, ɖò Cap Hweyixɔwaji tɔn, ɖò gan ɖokpo mɔ̌.

 Dodo tɔn 

Akpaxwé:Jì ɖò xwè 1995 tɔn mɛ